སྐྱེས་བུ་ཆེ་བ་

སྐྱེས་བུ་ཆེན་པོ་ནི་ནང་པའི་ལམ་གྱི་རིམ་པའི་ནང་གི་གང་ཟག་གི་བསམ་པའི་རིམ་པ་མཐོ་ཤོས་དེ་ཡིན། འདི་ནི་རང་ཉིད་གཅིག་པུའི་ཐར་པ་ལ་མི་ཆགས་པར། སྙིང་རྗེ་ཆེན་པོས་ཀུན་ནས་བསླངས་ཏེ་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་དོན་དུ་གཉེར་བའི་ལམ་ལ་གོ།

ྃྃ==གོ་དོན་དང་སྒྲ་བཤད།==
སྐྱེས་བུའི་སྐད་དོད་ནི་ལེགས་སྦྱར་དུ་པུ་རུ་ཥ་ཞེས་བྱ་ཞིང་། དེ་ནི་"ནུས་པའམ་སྟོབས་"ལ་འཇུག་པ་ཡིན། དལ་འབྱོར་གྱི་ལུས་ལ་བརྟེན་ནས་ "ཐམས་ཅད་མཁྱེན་པ་" (སངས་རྒྱས་ཀྱི་གོ་འཕང་) ཐོབ་པའི་ནུས་པའམ་སྟོབས་ཡོད་པས་ན་ སྐྱེས་བུ་ཆེན་པོ་ ཞེས་བྱའོ།། (《སྣང་གསུམ་མཛེས་རྒྱན་》ལས།)

མཚན་ཉིད་དང་ཀུན་སློང་།
ཇོ་བོ་རྗེ་ཨ་ཏི་ཤའི་《བྱང་ཆུབ་ལམ་གྱི་སྒྲོན་མ་》ལས། "རང་རྒྱུད་རྟོགས་པའི་སྡུག་བསྔལ་གྱིས། །གང་ཞིག་གཞན་གྱི་སྡུག་བསྔལ་ཀུན། །ཡང་དག་ཟད་པར་ཀུན་ནས་འདོད། །སྐྱེས་བུ་དེ་ནི་མཆོག་ཡིན་ནོ། །" ཞེས་གསུངས་པ་ལྟར། འདིའི་མཚན་ཉིད་ནི།

བསམ་པ། སྙིང་རྗེ་ཆེན་པོའི་གཞན་དབང་དུ་གྱུར་པའི་སྒོ་ནས་སེམས་ཅན་གཞན་སངས་རྒྱས་ཐོབ་ཕྱིར་དུ་རང་ཉིད་ཀྱིས་སངས་རྒྱས་ཀྱི་གོ་འཕང་དོན་དུ་གཉེར་བའི་གང་ཟག་ལ་གོ།

ཁྱད་པར། རང་ཉིད་འཁོར་བའི་སྡུག་བསྔལ་ལས་ཐར་འདོད་པ་ལྟར། གཞན་སེམས་ཅན་ཐམས་ཅད་ཀྱང་སྡུག་བསྔལ་གྱིས་མནར་བ་མཐོང་ནས་དེ་དག་སྒྲོལ་བར་འདོད་པའི་བསམ་པ་ཁྱད་པར་ཅན་ཡིན།

སྐྱབས་འགྲོ་དང་འཇིགས་པ།
ཀུན་མཁྱེན་ཀློང་ཆེན་པའི་《སེམས་ཉིད་ངལ་གསོ་》ལས། "འཁོར་བའི་སྡུག་བསྔལ་ཆ་དང་བཅས་མཐོང་ནས། །གཞན་གྱི་སྡུག་བསྔལ་མི་བཟོད་ཞི་བདེས་འཇིགས། །" ཞེས་གསུངས་པ་ལྟར། སྐྱེས་བུ་ཆེན་པོའི་སྐྱབས་འགྲོའི་ཁྱད་པར་ནི།

འཇིགས་པ། རང་ཉིད་གཅིག་པུའི་སྡུག་བསྔལ་ཙམ་མ་ཟད། གཞན་གྱི་སྡུག་བསྔལ་ལ་མི་བཟོད་པ་དང་། རང་ཉིད་ཞི་བ་ཙམ་ལ་ཆགས་ནས་གཞན་དོན་མི་ནུས་པའི་ "ཞི་བདེ་" (དམན་པའི་ཐར་པ་) ལ་འཇིགས་པ་ཡིན།

སྐྱབས་འགྲོའི་ཚུལ། སེམས་ཅན་ཐམས་ཅད་ཀྱི་དོན་དུ་མཆོག་གསུམ་ལ་སྐྱབས་སུ་འགྲོ་བ་ལ་བླ་ན་མེད་པའི་སྐྱབས་འགྲོ་ཞེས་བྱའོ།།

ཉམས་ལེན་གྱི་གནད།
སྐྱེས་བུ་ཆེན་པོའི་ལམ་གྱི་རིམ་པའི་ནང་གཙོ་བོ་ཉམས་སུ་ལེན་བྱ་ནི།

བྱམས་དང་སྙིང་རྗེ་བསྒོམ་པ། སེམས་ཅན་ཐམས་ཅད་ཕ་མར་ཤེས་པའི་སྒོ་ནས་དེ་དག་བདེ་བ་དང་ལྡན་པར་འདོད་པ་དང་སྡུག་བསྔལ་ལས་གྲོལ་བར་འདོད་པ།

བྱང་ཆུབ་ཀྱི་སེམས་བསྐྱེད་པ། གཞན་དོན་དུ་སངས་རྒྱས་ཐོབ་པར་འདོད་པའི་སྨོན་པ་དང་འཇུག་པའི་བྱང་ཆུབ་ཀྱི་སེམས་བསྐྱེད་པ།

ཕར་ཕྱིན་དྲུག་ལ་སློབ་པ། སྦྱིན་པ། ཚུལ་ཁྲིམས། བཟོད་པ། བརྩོན་འགྲུས། བསམ་གཏན། ཤེས་རབ་བཅས་རྒྱལ་སྲས་ཀྱི་སྤྱོད་པ་ལ་བརྟེན་ནས་གཞན་དོན་སྒྲུབ་པ།